### [BULETIN DE RUGĂCIUNE](http://barnabasfund.ru/ro/buletin-de-rugaciune-mai-2016-2/%22%20%5Co%20%22Permanent%20Link%20to%20Buletin%20de%20rug%C4%83ciune.%20Mai-2016) [[Fondul Barnabas](http://barnabasfund.ru/ro/buletin-de-rugaciune-mai-2016-2/%22%20%5Co%20%22Permanent%20Link%20to%20Buletin%20de%20rug%C4%83ciune.%20Mai-2016)](https://www.facebook.com/Barnabas-Romania-1131460386867288)[[IUNIE 2016](http://barnabasfund.ru/ro/buletin-de-rugaciune-mai-2016-2/%22%20%5Co%20%22Permanent%20Link%20to%20Buletin%20de%20rug%C4%83ciune.%20Mai-2016)](http://barnabasfund.ru/ro/jurnal-de-rugaciune-iunie-2016/)

* [Egipt – Musulmanii au ars case și au smuls hainele de pe o bătrână creștină](https://barnabasfund.org/Prayer/Prayer-Focus-0616#Egypt)
* [RD Congo – Creștini bătuți până la moarte în două atacuri separate](https://barnabasfund.org/Prayer/Prayer-Focus-0616#DR Congo)
* [Pakistan – Bărbat creștin amenințat cu moartea, iar comunitatea creștină lăsată să înfometeze în urma unor acuzații false de blasfemie](https://barnabasfund.org/Prayer/Prayer-Focus-0616#pakistan)
* [Malaezia – Guvernul dezbate propunerea de a permite foștilor musulmani să îndepărteze din cărțile de identitate rubrica la care este notat „Islam”](https://barnabasfund.org/Prayer/Prayer-Focus-0616#Malaysia)
* [Algeria – O biserică primește ordin de încetare a „activităților religioase”](https://barnabasfund.org/Prayer/Prayer-Focus-0616#Algeria)
* [India – Limba, spatele și picioarele unui vârstnic arse cu o monedă încinsă pentru că refuză să se lepede de Cristos](https://barnabasfund.org/Prayer/Prayer-Focus-0616#India)
* [Siria – Genocidul Statului Islamic împotriva creștinilor și a altor minorități religioase continuă cu alte atacuri brutale](https://barnabasfund.org/Prayer/Prayer-Focus-0616#Syria)
* [Tanzania – A treia biserică arsă până la temelii într-o perioadă de patru luni](https://barnabasfund.org/Prayer/Prayer-Focus-0616#Tanzania)

*Amintiți-vă de cei care sunt închiși, ca și cum ați fi închiși împreună cu ei, și de cei care sunt torturați, ca și cum voi înșivă ați fi în suferință!
 Evrei 13:3*

Egipt – Musulmanii au ars case și au smuls hainele de pe o bătrână creștină

Un grup de aproximativ 300 de egipteni musulmani au atacat, au jefuit și au dat foc caselor a șapte familii creștine în apropiere de Abu Qurqas, provincia Minya, pe data de 20 mai. O bătrână creștină a fost târâtă afară din casa ei, hainele i-au fost smulse de pe ea, după care a fost obligată să se plimbe dezbrăcată pe străzi, în timp ce mulțimea cânta „Allahu Akbar [Allah este mare].”

„Au dat foc casei mele, m-au târât afară, m-au aruncat în fața casei și au început să smulgă hainele de pe mine” povestește Souad Thabet (70 de ani) „Eu eram goală, cum am ieșit din pântecele mamei mele, strigam și plângeam.” O familie de localnici musulmani au luat-o în casa ei, i-au dat haine și au ținut-o ascunsă până când au venit vecinii ei creștini și au luat-o acasă.

Incidentul a fost provocat de zvonurile că fiul femeii ar fi într-o relație romantică cu o femeie musulmană, însă femeia neagă acest lucru.

Președintele egiptean al-Sisi a făcut o declarație potrivit căreia niciunul dintre cei vinovați „nu va scăpa nepedepsit.”

***Rugați-vă*** ca Souad să fie își găsească mângâierea în faptul că Isus, care a fost biciuit, scuipat și batjocorit înainte de răstignire (Matei 27:26-31), se poate identifica cu durerea și umilirea pe care le-a trăit ea. ***Slavă Domnului*** că președintele al-Sisi și-a exprimat public sprijinul față de Souad și întreaga comunitate creștină. ***Rugați-vă*** ca cei vinovați să fie trași la răspundere și justiția să își facă treaba.

RD Congo – Creștini bătuți până la moarte în două atacuri separate

***Înălțați rugăciuni***pentru toți cei afectați de recentele atacuri împotriva localnicilor din estul Republicii Democrate Congo, zonă având o populație majoritar creștină. În atacul din noaptea de 3 mai au murit cel puțin 16 persoane după ce au fost loviți cu topoare și macete. Alții au murit mai târziu, din cauza rănilor. Nouă oameni au murit într-un al doilea atac, în aceeași regiune, în data de 6 mai.

Se bănuiește că atacurile au fost organizate de un grup islamist din Uganda, Forțele Democrate Aliate (FDA), numite și Forțele Musulmane de Apărare Internațională (FMAI). Potrivit Națiunilor Unite, FDA este responsabilă de moartea a mai bine de 500 de persoane în regiune, începând cu anul 2014. Analiștii presupun că organizația are legături cu Al-Shabaab din Somalia, cu Boko Haram din Nigeria și chiar cu Al-Qaeda.

Fondatorul unei organizații locale de misiune, care a pierdut câțiva oameni din echipa cu care lucra în atacul din 6 mai, a mărturisit: „Inimile noastre sunt sfâșiate de durere, credința ni se clatină, suntem speriați, dar ne vom ridica și vom merge mai departe.”

***Rugați-vă***ca pacea lui Dumnezeu să umple inimile și mințile tuturor creștinilor din regiune, să le întărească credința și să gonească frica**. *Cereți-I*** lui Dumnezeu ca El să Își protejeze poporul de alte atacuri. ***Rugați-vă*** ca guvernul și autoritățile să trateze cu responsabilitate, hotărâre și dreptate amenințările venite din partea grupărilor de extremiști din țară.

Pakistan – Bărbat creștin amenințat cu moartea, iar comunitatea creștină lăsată să înfometeze în urma unor acuzații false de blasfemie

***Rugați-vă*** pentru Imran Masih, un creștin din provincia Punjab, Pakistan, acuzat de blasfemie pentru că a urmărit prelegeri anti-creștine pe telefonul mobil. În ciuda faptului că atât Imran, cât și colegii și prietenii acestuia protestează, considerându-l nevinovat, localnicii musulmani cer ca el să fie pedepsit cu moartea.

Incidentul a afectat un grup destul de numeros, chiar dacă minoritar, de creștini din Chak 44, un sat din districtul Mandi Bahauddin, provincia Punjab. Mulți creștini au părăsit deja regiunea de frica unor atacuri, iar musulmanii au refuzat să mai cumpere sau să le mai vândă produse creștinilor, lăsându-i într-o nevoie disperată de alimente.

În urma intervenției Poliției, pacea a fost reinstaurată în sat. Cei care fugiseră s-au reîntors, cu toate că Imran și familia acestuia nu s-au întors acasă.

Potrivit unui amendament la Secțiunea 295 din Codul Penal al Pakistanului, din anul 1980, numit adesea „legea blasfemiei”, pângărirea numelui lui Mahomed constituie delict și se pedepsește cu moartea sau închisoarea pe viață. Acest amendament a fost modificat în anul 1990, impunând pedeapsa cu moartea, după ce Curtea Federală Sharia a stabilit că pedeapsa la închisoare pe viață „nu este conformă regulilor islamului.”

***Cereți*** ca Domnul să schimbe inimile celor care caută să-i ia viața lui Imran, ca ei să vadă nevinovăția lui și să nu îl mai urmărească. ***Mulțumiți-I*** lui Dumnezeu pentru faptul că pacea s-a reinstaurat în satul Chak 44 și rugați-vă pentru întărirea relațiilor între creștini și musulmani. ***Rugați-vă*** ca „legea blasfemiei” din Pakistan – folosită adesea pentru a aduce acuzații false, îndeosebi creștinilor – să fie modificată într-o lege mai bună.

Malaezia – Guvernul dezbate propunerea de a permite foștilor musulmani să îndepărteze din cărțile de identitate rubrica la care este notat „Islam”

***Mulțumiți-I*** lui Dumnezeu că există speranța de a se face un pas important spre libertatea religioasă în Malaezia, după ce un bărbat creștin a câștigat bătălia cu legea, obținând recunoașterea oficială a statutului său de creștin.

Roneey Anak Rebit, în vârstă de 41 de ani, din Sarawak (singurul stat majoritar creștin din Malaezia) s-a născut într-o familie de creștini care s-au convertit la islam pe când el avea 8 ani, ceea ce a însemnat că și el a fost considerat convertit la islam. Însă în anul 1999 el a fost botezat și a început să lupte pe căi legale pentru recunoașterea și înregistrarea sa ca creștin. În martie, anul acesta, Curtea Supremă din Kuching, capitala statului Sarawak, a decis că rubrica din cartea sa de identitate unde scria „islam” poate fi ștearsă.

O lună mai târziu, Departamentul de Registratură Națională din Sarawak a făcut recurs împotriva hotărârii Curții, însă în mai și-a retras recursul, fără a se mai atinge de decizia favorabilă lui Roneey.

***Rugați-vă*** ca această decizie să nu rămână un caz izolat, ci să reprezinte un precedent pentru alți oameni, indiferent de statutul social și educația primită, pentru a putea să își înregistreze, liber, religia aleasă.

Algeria - O biserică primește ordin de încetare a „activităților religioase”

Duminică, 24 aprilie, o biserică din Mâatkas, nord-estul Algeriei, a primit ordin din partea autorităților să înceteze toate activitățile religioase. Este cea de-a doua încercare de anul acesta de a închide o biserică din Algeria. Bisericile din această țară, cele mai multe formate din musulmani convertiți și din copiii acestora, au avut de înfruntat presiunea crescândă a ultimilor ani. În anul 2010 islamiștii au ars o biserică penticostală din Mâatkas.

În anul 2006, a fost promulgată o nouă lege, prin care se interzicea non-musulmanilor să se închine în orice alt loc decât într-o biserică înregistrată. Li se cerea, de asemenea, să obțină autorizații de folosire a clădirilor pentru închinare, însă liderii bisericilor se plângeau că autoritățile guvernamentale nu acordă astfel de autorizații. Așadar creștinii au fost nevoiți să se întâlnească în clădiri neautorizate, în contradicție cu legea din 2006.

Deși Constituția Algeriei, revizuită în februarie 2006, garantează libertatea de închinare, o altă lege din 2006, care limitează această libertate, este încă în vigoare și este folosită din ce în ce mai mult împotriva creștinilor, nesocotind, aparent, noua Constituție. Reverendul Mahmoud Haddad, președintele bisericii protestante din Algeria (un grup înregistrat legal la care este afiliată și biserica din Mâatkas) a spus: „Situația creștinilor din Algeria nu va fi cu nimic mai bună câtă vreme vechea lege, care nu mai are nicio justificare, încă se aplică.”

***Mulțumiți-I*** lui Dumnezeu pentru ritmul în care se răspândește creștinismul în Algeria. Rugați-vă ca ordinul de închidere a celor două biserici să fie anulat, iar guvernul și autoritățile locale să respecte mai mult noua Constituție a țării, care garantează libertatea de închinare.

India – Limba, spatele și picioarele unui vârstnic arse cu o monedă încinsă pentru că refuză să se lepede de Cristos

Din pricina credinței lor, doi creștini au ajuns ținte ale unui grup de hinduși dintr-un sat din statul Chhattisgarh, India, miercuri, 20 aprilie. Cel mai în vârstă, Jai Singh, a fost ars pe limbă și pe alte părți ale corpului cu o monedă încinsă în foc drept pedeapsă pentru refuzul de a se lepăda de Cristos.

Incidentul a avut loc atunci când Somaru Ram Baghel, ginerele lui Singh, a fost oprit în drum spre moară. Singh, care trecea întâmplător pe acolo, a fost obligat să i se alăture lui Baghel. Inițial ei au fost chestionați de ce nu au renunțat la credința creștină, dar, la foarte puțin timp, discuția a devenit una abuzivă, cei doi primind amenințări cu moartea.

La un moment dat lui Baghel i s-au cerut 51 de rupii (moneda indiană). Agresorii au adus un băț de bambus, l-au despicat la un capăt, au atașat una dintre cele 51 de monede și au ținut-o la foc până s-a încins. Apoi această monedă încinsă a fost pusă pe limba, spatele, umerii, genunchii și picioarele lui Jai Singh.

***Rugați-vă***ca Dumnezeu să îi vindece și emoțional, și fizic, atât pe Somaru Ram Baghel, cât și pe Jai Singh în urma ororilor îndurate. ***Rugați-vă*** ca Poliția și autoritățile locale din India să fie determinate să asigure mai mult sprijin, mai multă protecție și facă dreptate creștinilor atacați sau celor care riscă să fie atacați. ***Rugați-vă*** ca credința celor doi bărbați, chiar în contextul unor asemenea atacuri brutale, să îi determine pe agresori să se întoarcă la Cristos.

Siria – Genocidul Statului Islamic împotriva creștinilor și a altor minorități religioase continuă cu alte atacuri brutale

Iată o altă dovadă răvășitoare a genocidul îndreptat împotriva creștinilor și a altor minorități religioase din Orientul Mijlociu. În 12-13 mai un grup format din militanți ai Statului Islamic au pătruns în Al-Zara, un orășel din apropiere de Hama, Siria, orășel populat de creștini și de alawiți (un grup minoritar musulman), ucigând în jur de 120 de bărbați, femei și copii. O parte din trupuri au fost tăiate în bucăți.

„Unde sunt liderii din Occident, liderii UE? Unde este Ban Ki-Moon (secretarul general al Națiunilor Unite)? Unde sunt liderii OMS (Organizația Mondială a Sănătății) și ai altor organizații creștine?” a întrebat liderul comunității baptiste din Aleppo. „Cât va mai putea națiunea mea să tolereze aceste lucruri? Noi nu ținem arme ca să ne luptăm, dar ne topim ca niște lumânări! Ce să facem pentru a ne face vocile auzite de ceilalți?”

***Rugați-vă*** ca creștinii din lumea întreagă să poată oferi mângâiere, să ducă pace și speranță celor care suferă din pricina Statului Islamic. ***Rugați-vă*** ca protecția lui Dumnezeu să fie peste creștinii din Orientul Mijlociu, dar și peste celelalte grupuri minoritare. ***Rugați-vă*** ca Națiunile Unite și guvernele lumii să recunoască faptul că ceea ce se petrece în Orientul mijlociu reprezintă genocid împotriva minorităților religioase și să acționeze în consecință.

Tanzania – A treia biserică arsă până la temelii într-o perioadă de patru luni

În data de 2 mai o altă biserică a fost arsă în nord-vestul Tanzaniei. Nicio grupare nu a revendicat încă atacul. Este cel de-al treilea incendiu al unei biserici, din ianuarie, în regiunea Kagera. Din 2013 au existat 13 astfel de atacuri în regiune și nimeni nu a fost tras la răspundere până acum.

În urma acestui ultim atac, biserica a refuzat să suspende întâlnirile. Preotul, Fortunatus Bijura, a spus: „Cei care cred că, distrugându-ne biserica, ne vor face să nu ne mai rugăm, se înșală. Avem un copac mare lângă biserică și vom continua să întâlnirile de rugăciune sub copac.”

***Rugați-vă*** pentru toate bisericile care au fost incendiate în acest an ca Dumnezeu să întărească credința fraților de acolo și să îi ajute să continue să se roage, să se închine, să Îl mărturisească pe Domnul, orice s-ar întâmpla. ***Rugați-vă*** ca atacatorii să își schimbe viața, să se întoarcă la Cristos și să își canalizeze energia pentru a zidi Biserica, nu pentru a o distruge. **Cereți** Domnului ca Poliția să fie echipată cu tot de ce are nevoie pentru a-i urmări pe cei responsabili de crime împotriva creștinilor și să facă dreptate.

### [Fondul Barnabas](https://www.facebook.com/Barnabas-Romania-1131460386867288)

### barnabasfund.ru/ro